NASA a pornit în misiune spre o comoară colosală de aproximativ 1.000.000 de miliarde de dolari, asteroidul Psyche care are un diametru mediu de 220 de kilometri, transmite Noi.md cu referire la ziare.com.
Asteroidul Psyche orbitează Soarele între Marte și Jupiter la o distanță cuprinsă între 235 milioane și 309 milioane de mile (378 milioane pînă la 497 milioane de kilometri) de Soare. Adică 2,5 pînă la 3,3 unități astronomice (AU), 1 UA fiind distanța dintre Pămînt și Soare. NASA se așteaptă ca sonda spațială, denumită tot Pscyhe, trimisă de pe Pămînt în octombrie 2023, să se întîlnească cu asteroidul Psyche pînă în anul 2029, conform The Sun.
Un obiect precum 16 Psyche, considerat a fi nucleul expus al unei planete distruse, nu a fost niciodată vizitat de nicio navă spațială - în special nici una care valorează 10.000 de cvadrilioane de dolari. Situat în centura principală de asteroizi dintre Marte și Jupiter, Psyche este considerat de către oamenii de știință nucleul metalic al unei protoplanete pierdute de mult.